DOTAZNÍK

Vážení rodičia!

Ministerstvo školstva, vedy, výskumu a športu Slovenskej republiky (ďalej len MŠVVaŠ SR) si uvedomuje, že väčšina škôl si už vytvorila systém vzdelávania počas mimoriadneho prerušenia prevádzky kvôli prevencii nákazy COVID-19, ktorý zohľadňuje ich možnosti a miestne špecifiká. Zároveň však celá spoločnosť cíti potrebu postupného návratu k bežnému životu.

Vzhľadom k tejto skutočnosti MŠVVaŠ SR umožňuje zriaďovateľovi otvorenie materskej školy (MŠ), prvého až piateho ročníka základnej školy (ZŠ 1.-5.ročník), školského klubu detí (ŠKD) a školskej jedálne (ŠJ) od **1. 6. 2020**.

Podľa rozhodnutia ministra sa zriaďovateľ základnej školy v spolupráci s riaditeľom základnej školy s materskou školou môžu rozhodnúť, vzhľadom na ich miestne podmienky (vývoj šírenia nákazy COVID-19), ale aj vzhľadom na ich personálne, materiálne, priestorové možnosti, či **MŠ, ZŠ 1. – 5. ročník, ŠKD a ŠJ** otvoria a v akom režime. Zriaďovateľ, v spolupráci s riaditeľom základnej školy, umiestni žiaka v škole prednostne podľa poradia kritérií určených v rozhodnutí ministra.

MŠVVaŠ SR odporúča, aby prevádzka **MŠ, ZŠ 1. – 5. ročník, ŠKD a ŠJ** bola zabezpečená tak, aby zákonní zástupcovia žiaka mohli žiaka odovzdať do **MŠ, ZŠ 1. – 5. ročník a ŠKD** pred začiatkom svojej pracovnej doby a prebrať z **MŠ, ZŠ 1. – 5. ročník a ŠKD** po jej skončení. Zriaďovateľ školy rozhodne o dĺžke prevádzky **MŠ, ZŠ 1. – 5. ročník a ŠKD** v závislosti od personálnych, materiálnych a priestorových možností s rešpektovaním počtu žiakov v skupine, ktorý je uvedený v rozhodnutí ministra, t. j. najviac 15 žiakov v MŠ a 20 žiakov v ZŠ.

Vzhľadom na hore uvedené skutočnosti Vás rodičia žiadame, aby ste sa po starostlivej a zodpovednej úvahe vyjadrili, či Vaše **dieťa záväzne** nastúpi do školy od **01.06.2020**, aby sa materská škola, základná škola, školský klub detí a školská jedáleň pripravili organizačne, personálne a materiálne.

Ďalšie informácie nájdete na:

<https://www.minedu.sk/organizacia-a-podmienky-vychovy-a-vzdelavania-materskych-a-zakladnych-skol-do-konca-skolskeho-roka-20192020-18-5-2020/> .

.............................................................................................................................

Prosím vyplňte a pošlite elektronicky na e-mail skolkazaluzice@gmail.com

Zákonný zástupca ...................................................................................... (meno zák. zástupcu)

týmto prehlasujem, že môj syn/moja dcéra ..................................................................................

**NASTÚPI / NENASTÚPI**

(čo sa nehodí vymažte) do školy od 01.06.2020.

V ...........................................dňa .............2020